CELEX: 62022CN0035
Language: bg
Date: 2022-01-17 00:00:00
Title: Дело C-35/22: Преюдициално запитване от Audiencia Provincial de Málaga (Испания), постъпило на 17 януари 2022 г. — CAJASUR Banco S.A./JO и IM

25.4.2022   
            
            
               BG
            
            
               Официален вестник на Европейския съюз
            
            
               C 171/16
            
         
      Преюдициално запитване от Audiencia Provincial de Málaga (Испания), постъпило на 17 януари 2022 г. — CAJASUR Banco S.A./JO и IM
      (Дело C-35/22)
      (2022/C 171/20)
      Език на производството: испански
      
         Запитваща юрисдикция
      
      Audiencia Provincial de Málaga
      
         Страни в главното производство
      
      
         Жалбоподател: CAJASUR Banco S.A.
      
         Ответник: JO и IM
      
         Преюдициални въпроси
      
      
                  1)
               
               
                  Противоречи ли на правото на ефективна съдебна защита и на член 47 от Хартата на основните права на Европейския съюз изискването потребителят да е отправил извънсъдебно искане, предшестващо съдебното производство, за да може обявяването на нищожност поради неравноправност на определено общо договорно условие да породи всички присъщи на тази нищожност обезщетителни последици (включително свързаните със съдебното производство разноски) в съответствие с член 6, параграф 1 от Директива 93/13/ЕИО на Съвета от 5 април 1993 година относно неравноправните клаузи в потребителските договори (1)?
               
            
                  2)
               
               
                  Съответства ли на правото на пълно обезщетение и на ефективността на правото на Европейския съюз и на член 6, параграф 1 от посочената директива установяването на критерий, според който съдебните разноски (включително свързаните със съдебното производство разноски) се възлагат в зависимост от наличието на отправено от потребителя предварително извънсъдебно искане до финансовата институция за заличаване на посочената клауза?
               
            
         (1)  ОВ L 95, 1993 г., стр. 29; Специално издание на български език, 2007 г., глава 15, том 2, стр. 273.